CELEX: 62009CN0028
Language: bg
Date: 2009-01-21 00:00:00
Title: Дело C-28/09: Иск, предявен на 21 януари 2009 г.  — Комисия на Европейските общности/Република Австрия

21.3.2009   
            
            
               BG
            
            
               Официален вестник на Европейския съюз
            
            
               C 69/28
            
         Иск, предявен на 21 януари 2009 г. — Комисия на Европейските общности/Република Австрия
   (Дело C-28/09)
   (2009/C 69/51)
   Език на производството: немски
   Страни
   
      Ищец: Комисия на Европейските общности (представители: P. Oliver, A. Alcover San Pedro и B. Schima)
   
      Ответник: Република Австрия
   Искания на ищеца
   
               —
            
            
               да се установи, че Република Австрия не е изпълнила задълженията си по членове 28 и 29 ЕО като е издала забрана за движение за натоварени с определени стоки тежко товарни превозни средства с тегло над 7,5 тона по участък от магистрала A12,
            
         
               —
            
            
               да се осъди Република Австрия да заплати съдебните разноски.
            
         Правни основания и основни доводи
   Издаването на секторна забрана за движение за натоварени с определени стоки тежко товарни превозни средства с тегло над 7,5 тона по магистрала A12 представлява мярка с равностоен на количествено ограничение ефект и поради тази причина е несъвместимо с членове 28 и 29 ЕО. Спорната мярка не е нито подходяща нито наложителна за подобряване на качеството на въздуха, по магистрала A12, както задължава общностното право, тъй като не преследва ясна цел и не държи сметка за по-малко ограничителни мерки, като например постоянно ограничаване на скоростта или забрана за движението в зависимост от нивото на емисии. Освен това ответникът не е установил никаква подходяща алтернатива на автомобилния транспорт.